section_heading: Ljekovitost krasuljice
paragraph_text: Biljka i sjeme sadrže eterično ulje, glikozid apiin i jednu ne pobliže imenovanu gorku tvar. Krasuljica je bila ranije vrlo cijenjena ljekovita biljka u službenoj upotrebi, no pala je u zaborav, još prije no što je moderna biokemija istražila njezine vrijednosti. Krasuljica djeluje lagano nadražujuće, rastvarajuće i potiče izlučivanje mokraće. Primjenjuje se samo u narodnoj medicini i kao začin. Listovi pomažu smiriti infekciju nakon uboda kukaca ili čak ako želite očistiti ranice na koži.<ref> "Krasuljica", www.val-znanje.com, 2011.